CELEX: 62011TN0645
Language: da
Date: 2011-12-09 00:00:00
Title: Sag T-645/11 P: Appel iværksat den 9. december 2011 af Michael Heath til prøvelse af Personalerettens dom af 29. september 2011 i sag F-121/10, Michael Heath mod ECB

3.3.2012   
            
            
               DA
            
            
               Den Europæiske Unions Tidende
            
            
               C 65/14
            
         Appel iværksat den 9. december 2011 af Michael Heath til prøvelse af Personalerettens dom af 29. september 2011 i sag F-121/10, Michael Heath mod ECB
   (Sag T-645/11 P)
   2012/C 65/28
   Processprog: fransk
   
      Parter
   
   
      Appellant: Michael Heath (Southampton, Det Forenede Kongerige) (ved advokaterne L. Levi og M. Vandenbussche)
   
      Den anden part i appelsagen: Den Europæiske Centralbank (ECB)
   
      Appellantens påstande
   
   
               —
            
            
               Den dom, som Retten for EU-personalesager afsagde den 29. september 2011 i sag F-121/10, ophæves.
            
         
               —
            
            
               Som følge heraf gives appellanten medhold i sine påstande for førsteinstansen og følgelig
               
                           —
                        
                        
                           annulleres lønsedlen for januar 2010 og efterfølgende måneder, idet disse anvender en forhøjelse af pensionen på 0,6 %, således at der anvendes en forhøjelse på 2,1 % beregnet i henhold til en almindelig generel lønjustering.
                        
                     
                           —
                        
                        
                           Om fornødent: Annullation af afgørelserne om afslag på anmodningerne om fornyet gennemgang af sagen og om afslag på de af appellanten indgivne klager, hvilke afgørelser er dateret henholdsvis 11. maj 2010 og 9. september 2010.
                        
                     
                           —
                        
                        
                           Den Europæiske Centralbank tilpligtes at betale differencen mellem den forhøjelse af pensionen på 0,6 %, som ulovligt blev tildelt appellanten fra januar 2010, og den forhøjelse på 2,1 %, som han burde have haft ret til, dvs. en lønforhøjelse på 1,5 % pr. måned fra januar 2010. Disse beløb skal tillægges rente fra deres respektive forfaldsdatoer til betaling sker, idet renten beregnes på grundlag af den af Den Europæiske Centralbank fastsatte rentesats for primære refinansieringsoperationer i den pågældende periode, forhøjet med 2 procentpoint.
                        
                     
         
               —
            
            
               Den Europæiske Centralbank tilpligtes at betale 5 000 EUR i erstatning for det økonomiske tab, appellanten har lidt som følge af hans tabte købekraft.
            
         
               —
            
            
               Den Europæiske Centralbank tilpligtes at betale 5 000 EUR, opgjort efter ret og billighed, i erstatning for appellantens ikke-økonomiske tab.
            
         
               —
            
            
               Den Europæiske Centralbank tilpligtes at betale alle sagens omkostninger.
            
         
               —
            
            
               Den Europæiske Centralbank tilpligtes at betale alle sagens omkostninger for begge instanser.
            
         
      Anbringender og væsentligste argumenter
   
   Appellanten har til støtte for appellen fremsat fem anbringender.
   
               1)
            
            
               Første anbringende vedrørende en retlig fejl, en tilsidesættelse af begrebet akt, der indeholder et klagepunkt, og krænkelse af retssikkerhedsprincippet.
            
         
               2)
            
            
               Andet og tredje anbringende vedrørende en tilsidesættelse af kontrollen med, om der foreligger et åbenbart urigtigt skøn, en forvanskning af sagsakterne, en tilsidesættelse af begrundelsespligten, af artikel 17, stk. 7, i bilag III til ansættelsesvilkårene, og en tilsidesættelse af bevisbyrdereglerne ved Personalerettens kontrol af lovligheden af aktuarens udtalelse og af indholdet heraf.
            
         
               3)
            
            
               Fjerde anbringende vedrørende en forvanskning af sagsakterne og en tilsidesættelse af begrundelsespligten og af retten til forsvar for så vidt som Personaleretten på ingen måde foretog en prøvelse af lovligheden af den indgriben, der fandt sted efter den 1. november 2009, af den aktuar, som ECB havde engageret indtil den 31. oktober 2009.
            
         
               4)
            
            
               Femte anbringende vedrørende en tilsidesættelse af artikel 48 i ansættelsesvilkårene samt en tilsidesættelse af forsamlingsfriheden og af den grundlæggende ret til kollektive forhandlinger som tilsikret ved bl.a. artikel 11 i den europæiske konvention til beskyttelse af menneskerettigheder og grundlæggende frihedsrettigheder og artikel 28 i Den Europæiske Unions Charter om grundlæggende rettigheder, idet Personaleretten lagde til grund, at »sagsøgeren kan ikke foreholde ECB, at den ikke hørte Personaleudvalget, før den fastsatte tilpasningen af pensionerne for 2010«.